**VAIKŲ SVEIKATOS PAŽYMĖJIMŲ PATEIKIMO APŽVALGA**

 Vaiko sveikatos pažymėjimą sudaro dvi dalys: I dalis „Fizinės būklės įvertinimas“ – pildoma šeimos ar vaikų ligų gydytojo, II dalis „Dantų ir žandikaulių būklės įvertinimas“ – pildoma gydytojo odontologo. Vaiko sveikatos pažymėjimą gydytojas specialistas gali pradėti pildyti nuo pirmos arba nuo antros pažymėjimo dalies.

 2018 metais Raseinių rajono ugdymo įstaigas lankė 3432 vaikai, kuriems profilaktinio sveikatos patikrinimo metu buvo užpildytas Vaiko sveikatos pažymėjimas. Tai sudarė 97,6 proc. rajono 7–17 m. amžiaus mokinių. Vertinant rajono mastu, Vaiko sveikatos pažymėjimų 7–17 m. vaikų amžiaus grupėje 2018 m. VSS IS sukaupta -1,6 proc. mažiau, palyginus su 2017 m., ir 1,2 proc. daugiau, palyginus su 2016 m. (1 pav.).

1 pav. **7-17 m. amžiaus vaikų pateiktų Vaiko sveikatos pažymėjimų dalis procentais 2016-2018 m.**

**VAIKŲ KŪNO MASĖS INDEKSO ĮVERTINIMO APŽVALGA**

 Profilaktinio sveikatos patikrinimo metu šeimos ar vaikų ligų gydytojas išmatuoja vaiko ūgį, svorį, rezultatus įrašo į Vaiko sveikatos pažymėjimą, apskaičiuoja kūno masės indekso (toliau – KMI) skaitinę reikšmę ir pažymi vieną iš KMI vertinimo reikšmių: normalus svoris, per mažas svoris, antsvoris, nutukimas.

 Sveikatos apsaugos ministras įsakymu patvirtino vaikams pritaikytas KMI vertinimo ribas, kurios nustatytos kovos su nutukimu darbo grupės (IOTF) ir mūsų šalyje įsigaliojo nuo šių metų. Šios KMI vertinimo ribos parengtos mergaitėms ir berniukams atskirai nuo 2 iki 18 m. amžiaus. Reikšmės nurodytos pagal vaiko amžių kas vieną mėnesį. Jas galima rasti Vaiko sveikatos pažymėjimo pildymo taisyklėse, patvirtintose sveikatos apsaugos ministro 2004-12-24 įsakymu Nr. V-951, įsakymo redakcija 2019-05-14 Nr. V-565. Nuo 2020 metų sausio 1 d. profilaktinio vaiko sveikatos patikrinimo metu gydytojas specialistas, naudodamasis šiomis KMI vertinimo ribomis, atsižvelgęs į vaiko amžių bei lytį, įvertina KMI pagal vaikams pritaikytas ribines KMI vertinimo reikšmes.

 Remiantis VSS IS duomenimis, 2018 m. Raseinių rajono ugdymo įstaigas lankė 3085 vaikai, pasitikrinę sveikatą, kuriems įvertintas KMI. 2018 m. penktadalis (22,4 proc.) 7–17 m. amžiaus vaikų turėjo per didelį svorį. Ši tendencija nuo 2017 metų nepakito.

2 pav. **7-17 m. amžiaus vaikų KMI įvertinimas procentais 2018 m.**

 2018 m. normalų kūno svorį turėjo 65,8 proc. vaikų, rodiklis sumažėjo 1,1 % palyginus su 2017 m. Per mažas kūno svoris nustatytas 11,8 proc. vaikų, rodiklis išaugo 1,3 proc. 2018 m. antsvorį turėjo 15, 7 proc. vaikų, rodiklis sumažėjo 0,4 proc. palyginus su 2017 m. 0,2 proc. vaikų buvo nutukę – šis rodiklis palyginus su 2017 m., kito nežymiai (1 lentelė).

1 lentelė. **2018 m. 7-17 m. amžiaus vaikų KMI įvertintas, pokytis su 2017 m.**

|  |  |  |  |
| --- | --- | --- | --- |
| KMI įvertinimas | Abs. sk. | Proc. | Pokytis, palyginus su 2017 m. |
| Normalus svoris | 2029 | 65,8 | -1,1 |
| Antsvoris | 483 | 15,7 | -0,4 |
| Per mažas | 365 | 11,8 | 1,3 |
| Nutukimas | 208 | 6,7 | 0,2 |

 Apžvelgiant KMI įvertinimo rezultatus per paskutinius trejus metus, labiausiai pakito turinčių normalų kūno svorį vaikų 7–17 m. amžiaus dalis. Nuo 2016 m. iki 2018 m., normalaus svorio vaikų dalis padidėjo 2,01 proc. 2016 m. tokių vaikų buvo 63,79 proc., 2017 m. 66,9 proc., 2018 m. – 65,8 proc. Per paskutinius trejus metus sumažėjo vaikų turinčių antsvorį. Per mažą svorį vaikų turinčių skaičius išliko nepakitęs. Nutukusių vaikų dalis padidėjo 0,74 proc. (3 pav.).

3 pav. **7-17 m. amžiaus vaikų KMI įvertinimas procentais 2016-2018 m.**

**VAIKŲ FIZINIO UGDYMO GRUPIŲ ĮVERTINIMO APŽVALGA**

 Atliekant kasmetinį vaiko sveikatos patikrinimą, šeimos ar vaikų ligų gydytojas įvertinęs vaiko sveikatos būklę Vaiko sveikatos pažymėjime nurodo fizinio ugdymo grupę: pagrindinė, parengiamoji, specialioji ar pažymi iki tam tikro laikotarpio vaikui atleidimą nuo fizinio lavinimo pamokų.

 2018 m. 94,6 vaikų dalyvavo ugdymo procese, turėdami pagrindinę fizinio ugdymo grupę. (4 pav.) Pagrindinei fizinio ugdymo grupei priskiriami visiškai sveiki ar turintys nedidelių sveikatos sutrikimų (nedidelio laipsnio regos sutrikimai, netaisyklinga laikysena, funkciniai negalavimai ir pan.) mokiniai. Šiai grupei priklausantys vaikai gali treniruotis sporto būreliuose ir dalyvauti sporto varžybose. Palyginus su 2017 m., tokių vaikų dalis pagrindinėje fizinio ugdymo grupėje nežymiai (0,5 proc.) išaugo (5 pav.).

 Parengiamoje fizinio ugdymo grupėje 2018 m. mankštinosi 3,4 proc. rajono 7–17 m. amžiaus vaikų (4 pav.). Prie šios grupės priskiriami vaikai, turintys nedidelių sveikatos sutrikimų, persirgę tam tikromis ligomis ir laikinai negalintys lankyti kūno kultūros pamokų visu pajėgumu. Jie mankštinasi pamokose pagal mokyklinę programą su sąlyga, kad fizinė veikla nepablogintų jų sveikatos būklės. Kai kurie fiziniai pratimai nėra atliekami arba ribojami. Gydytojas specialistas, priskyręs vaiką prie šios fizinio ugdymo grupės, turi nurodyti ir vaiko dalyvavimo ugdymo veikloje rekomendacijas. Palyginus su 2017 m., vaikų dalis parengiamojoje grupėje sumažėjo 0,1 proc. (5 pav.).

 Prie specialios fizinio ugdymo grupės 2018 m. buvo paskirta 2,0 proc. vaikų (4 pav.). Specialiąją grupę sudaro vaikai, turintys nuolatinių ar laikinų sveikatos sutrikimų, kurie su tam tikrais apribojimais netrukdo jiems dalyvauti ugdymo veikloje. Jie mankštinasi pagal specialią kūno kultūros programą ar lanko gydomosios kūno kultūros pratybas. Gydytojas specialistas atitinkamai turi nurodyti ir vaiko dalyvavimo ugdymo veikloje rekomendacijas. Šioje grupėje vaikų dalis 2018 m. išaugo 0,4 proc., palyginus su 2017 metais (5 pav.).

4 pav. **7-17 m. amžiaus vaikų fizinio pajėgumo įvertinimas procentais 2018 m.**

 Apžvelgiant vaikų fizinio pajėgumo pokyčius nuo 2016 m. iki 2018 m., didžiausia dalimi pakito (išaugo 1,36 proc.) vaikų, besimankštinusių pagrindinėje fizinio ugdymo grupėje, dalis. Vaikų, kuriems nustatyta parengiamoji fizinio ugdymo grupė nuo 2016 m. iki 2018 m. sumažėjo 0,34 proc. Specialioji fizinio ugdymo grupė nuo 2016 m. iki 2018 m. padidėjo 0,92 proc. (5 pav.).

5 pav. **7-17 m. amžiaus vaikų fizinio aktyvumo grupių įvertinimas procentais 2016-2018 m.**

**VAIKŲ DANTŲ IR ŽANDIKAULIŲ BŪKLĖS APŽVALGA**

 Atliekant kasmetinį vaiko sveikatos patikrinimą, gydytojas odontologas įvertina vaiko dantų, žandikaulių būklę ir rezultatus įrašo į Vaiko sveikatos pažymėjimo antra dalį ,,dantų ir žandikaulių būklės įvertinimas”. Jeigu vaikui profilaktinio sveikatos patikrinimo metu gydytojas odontologas neranda pažeistų, plombuotų ir dėl ėduonies išrautų dantų – vaiko dantys yra sveiki. 2018 m. vaikai, kurių dantys yra sveiki, sudarė penktadalį (20,73 proc.) vaikų, kuriems buvo atlikta dantų patikra. Šis rodiklis palyginus su 2017 m., išaugo 5,53 proc. Palyginus su 2016 m., stebimas tokių vaikų dalies nežymus didėjimas – 1,87 proc. (6 pav.).

6 pav. **7-17 m. amžiaus vaikai, kurių dantys sveiki, dalis procentais 2016-2018 m.**

 Profilaktinio sveikatos patikrinimo metu gydytojas odontologas taip pat įvertinta vaiko sąkandžio būklę. 2018 metais daugiau nei pusę vaikų (60,3 proc.) sąkandžio patologijos neturėjo. Šis rodiklis 2018 metais, palyginus su 2017 m., sumažėjo 2,8 proc. Kas ketvirtam vaikui (25,3 proc.) nustatyta pavienių dantų patologija. Palyginus su 2017 m., šis rodiklis kito nežymiai (padidėjo 0,2 proc.). Pavienių dantų ir žandikaulių patologija nustatyta 0,3 procentams vaikų (7 pav.). Rodiklis, palyginus su 2017 m., sumažėjo 0,5 procento. Didžiausias pokytis 2018 metais, palyginus su 2017 m. stebimas vaikų, turinčių žandikaulių patologiją (14,1 %), padidėjo 3,2 procento. 2018 m. 0,2 proc. 7–17 amžiaus vaikų profilaktinės sveikatos patikros metu neįvertinta sąkandžio būklė.

7 pav. **7-17 m. amžiaus vaikų sąkandžio patologijos įvertinimas procentais 2018 m.**

**VAIKŲ LIGOTUMO RODIKLIŲ APŽVALGA**

 Vaiko profilaktinio sveikatos patikrinimo metu nesant sveikatos būklės sutrikimų, galinčių turėti įtakos vaiko dalyvavimui ugdymo procese, gydytojas Vaiko sveikatos pažymėjime nurodo, kad vaikas gali dalyvauti ugdymo veikloje be apribojimų. 2018 m. 7–17 m. amžiaus vaikų grupėje ugdymo veikloje, įskaitant kūno kultūros ugdymą, be apribojimų galėjo dalyvauti 87 proc. profilaktiškai pasitikrinusių sveikatą vaikų. Vertinant pagal lytį, tiek mergaičių, tiek berniukų grupėse be apribojimų ugdymo veikloje 2018 m. galėjo dalyvauti 87 proc. Ši vaikų dalis, palyginus su 2017 m., sumažėjo 3 proc. Palyginus su 2016–2018 m. laikotarpiu, tokių vaikų dalis sumažėjo 10 proc.

 Remiantis Privalomojo sveikatos draudimo informacinės sistemos „Sveidra“ duomenimis 2018 metais ligų grupės, kuriose buvo daugiausiai sergančių 7–17 m. amžiaus vaikų išliko tos pačios, kaip ir 2017 metais. Daugiausiai sergančių vaikų kvėpavimo sistemos ligomis (33,72 atvejai 1000 gyv.). Šioje ligų grupėje didžiausią atvejų dalį sudarė ūminės viršutinių kvėpavimo takų infekcijos. Antroje vietoje – virškinimo sistemos ligos (17,15 atvejų 1000 gyv.). Šioje grupėje nustatytas didžiausias sergamumas dantų ligomis. Trečioje vietoje – tam tikros infekcinės ir parazitų sukeliamos ligos (12,00 atvejų 1000 gyv.). Ketvirtoje vietoje – akies ir jos organų ligos (6,86 atvejai 1000 gyv.). Penktoje vietoje – psichikos ir elgesio sutrikimai (4,57 atvejai 1000 gyv.). 7–17 m. amžiaus vaikai, kurioje 2,27 atvejus 1000 gyv. sudarė elgesio ir emocijų sutrikimai, prasidedantys vaikystėje ir paauglystėje. Mažiausias sergamumas 2018 m. stebimas ligų grupėse: kraujo ir kraujodaros organų ligos bei tam tikri sutrikimai, susiję su imuniniais mechanizmais (0,86 atvejai 1000 gyv.), navikai (0,57 atvejai 1000 gyv.), bei ausies ir speninės ataugos ligos (0,57 atvejai 1000 gyv.) (2 lentelė).

2 lentelė. **2018 m. vaikų 7-17 m. amžiaus sergamumo atvejų skaičius, pokytis, palyginus su 2017 m.**

|  |  |  |  |
| --- | --- | --- | --- |
| Diagnozės pavadinimas | Sergančių asmenų skaičius(ligotumas) | Sergančių asmenų skaičius 1000 gyventojų | Pokytis, palyginus su 2017 m. |
| J00-J99 KVĖPAVIMO SISTEMOS LIGOS | 118 | 33,72 | -2, 7 |
| K00-K93 VIRŠKINIMO SISTEMOS LIGOS | 60 | 17,15 | 5,49 |
| A00-B99 TAM TIKROS INFEKCINĖS IR PARAZITŲ SUKELIAMOS LIGOS | 42 | 12,00 | 9,16 |
| H00-H59 AKIES IR JOS PRIEDINIŲ ORGANŲ LIGOS | 24 | 6,86 | 0,6 |
| F00-F99 PSICHIKOS IR ELGESIO SUTRIKIMAI | 16 | 4,57 | 3,72 |
| M00-M99 JUNGIAMOJO AUDINIO IR RAUMENŲ BEI SKELETO LIGOS | 15 | 4,29 | 2,58 |
| S00-T98 SUŽALOJIMAI, APSINUODIJIMAI IR TAM TIKRI IŠORINIŲ POVEIKIŲ PADARINIAI | 14 | 4,00 | -0,96 |
| E00-E90 ENDOKRININĖS, MITYBOS IR MEDŽIAGŲ APYKAITOS LIGOS | 14 | 4,00 | 1,44 |
| N00-N99 LYTINĖS IR ŠLAPIMO SISTEMOS LIGOS | 12 | 3,43 | -1,12 |
| G00-G99 NERVŲ SISTEMOS LIGOS | 11 | 3,14 | -1,13 |
| L00-L99 ODOS IR POODŽIO LIGOS | 8 | 2,29 | -0,55 |
| I00-I99 KRAUJOTAKOS SISTEMOS LIGOS | 7 | 2,00 | -0,28 |
| R00-R99 SIMPTOMAI, POŽYMIAI IR NENORMALŪS KLINIKINIAI BEI LABORATORINIAI RADINIAI, NEKLASIFIKUOJAMI KITUR  | 7 | 2,00 | -0,56 |
| Q00-Q99 ĮGIMTOS FORMAVIMOSI YDOS, DEFORMACIJOS IR CHROMOSOMŲ ANOMALIJOS | 6 | 1,71 | 0,29 |
| D50-D89 KRAUJO IR KRAUJODAROS ORGANŲ LIGOS BEI TAM TIKRI SUTRIKIMAI, SUSIJĘ SU IMUNINIAIS MECHANIZMAIS | 3 | 0,86 | 0,58 |
| H60-H95 AUSIES IR SPENINĖS ATAUGOS LIGOS | 2 | 0,57 | -1,14 |
| C00-D48 NAVIKAI | 2 | 0,57 | 0,0 |

 Vertinant 2018 metų 7–17 m. amžiaus vaikų ligotumo pokyčius su 2017 m., didžiausias ligotumo augimas nustatytas asmenų tam tikrų infekcinių ir parazitų sukeliamomis ligomis (9,16 atvejų 1000 gyv. daugiau). Sekančiai didžiausias ligotumo augimas nustatytas virškinimo sistemos ligomis (5,49 atvejai 1000 gyv. daugiau). Ligotumas psichikos ir elgesio sutrikimais išaugo 3,72 atvejų 1000 gyventojų. Likusiose 2 lentelėje nurodytose ligų grupėse, kuriose ligotumas išaugo, pokytis siekė iki 3 atvejų 1000 gyventojų. Vertinant ligotumo atvejų mažėjimą, 2018 m. daugiausiai sumažėjo sergančių asmenų skaičius kvėpavimo sistemos ligomis (2,7 atvejo 1000 gyv. mažiau) palyginus su 2017 metais. Toliau atitinkamai 1,14 atvejų 1000 gyv., sumažėjo sergančių ausies ir speninės ataugos ligomis skaičius, 1,13 atvejo 1000 gyv. sumažėjo sergančių vaikų nervų sistemos ligomis skaičius, likusiose 2 lentelėje nurodytose ligų grupėse, kuriose ligotumas mažėjo, pokytis siekė iki 1,12 atvejų 1000 gyventojų.

Analizę parengė:

Raseinių rajono savivaldybės visuomenės sveikatos biuro visuomenės sveikatos specialistė, vykdanti visuomenės sveikatos stebėseną Asta Kavaliauskienė, (8 683) 55 044, el. p. astakavaliauskiene1@gmail.com